CELEX: 62020TN0171
Language: lt
Date: 2020-03-18 00:00:00
Title: Byla T-171/20: 2020 m. kovo 18 d. pareikštas ieškinys byloje Rochefort / Parlamentas

8.6.2020   
            
            
               LT
            
            
               Europos Sąjungos oficialusis leidinys
            
            
               C 191/27
            
         
      2020 m. kovo 18 d. pareikštas ieškinys byloje Rochefort / Parlamentas
      
      (Byla T-171/20)
      (2020/C 191/36)
      Proceso kalba: prancūzų
      
         Šalys
      
      
         Ieškovas: Robert Rochefort (Paryžius, Prancūzija), atstovaujamas advokatų M. Stasi, J. Teheux ir J. Rikkers
      
         Atsakovas: Europos Parlamentas
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. gruodžio 17 d. Europos Parlamento generalinio sekretoriaus sprendimą;
               
            
                  —
               
               
                  panaikinti 2020 m. sausio 22 d. debeto avizą Nr. 7000000071, pagal kurią nurodoma sugrąžinti 27 241 EUR;
               
            
                  —
               
               
                  priteisti iš Europos Parlamento bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas savo ieškinį dėl 2019 m. gruodžio 17 d. Europos Parlamento generalinio sekretoriaus sprendimo išieškoti nepagrįstai sumokėtas sumas už Parlamento padėjėjo darbą ir dėl susijusios debeto avizos, ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas ginčijamo sprendimo nepakankamu motyvavimu, nes Europos Parlamento generalinio sekretoriaus motyvai yra dviprasmiški ir sprendime nenurodyta, kokiu mastu pateikti dokumentai neįrodo, kad darbas buvo atliktas.
               
            
                  2.
               
               
                  Antrasis ieškinio pagrindas susijęs su įrodinėjimo pareigos perkėlimu. Šiuo klausimu ieškovas teigia, kad ne jis turi įrodinėti, jog jo Parlamento nario padėjėjas dirbo, o veikiau Parlamentas turi įrodyti, kad buvo priešingai.
               
            
                  3.
               
               
                  Trečiasis ieškinio pagrindas grindžiamas skundžiamo sprendimo vertinimo klaida tiek, kiek Europos Parlamento generalinio sekretoriaus pateikti faktai yra netikslūs.
               
            
                  4.
               
               
                  Ketvirtasis ieškinio pagrindas susijęs su proporcingumo principu tiek, kiek iš ieškovo reikalaujama suma pagrįsta prezumpcija, kad Parlamento nario padėjėjas tik kelias dienas dirbo ieškovui.